"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Selle viisiga algas One Way saade!
Nagu tavaliselt, toob saate teieni misjoniühendus One Way Mission.
Tere tulemast saatesse!
Tänases õpetusosas jätkab Tapani Suonto teemat
"Jumal hoolitses Saara eest."
Enne näeme One Way uudiseid, mida toimetab Jussi Peimola.
Lühidalt uudiseid
Mongoolia Mongonmort'i meestevangla kaevukorjandus õnnestus
ja vangla territooriumile ehitati veel enne talve puurkaev.
Kaevu külmumise kaitseks ümbritseb seda
palksauna meenutav soojendatav ehitis.
Teises, Ulan-Batoris asuvas meestevanglas
alustab One Way talvekursusi, mis õpetavad vangidele
erinevaid käsitöid ja inglise keelt.
Algatus kursuse korraldamiseks tuli vangla juhtkonnalt.
Mongoolias avati ka meestekodu, kus elab kuus endist tänavaelanikku.
Kõik alustasid joomist pärast abielulahutust
ja nüüd kohandatakse neid uuesti tavaeluga.
Lisaks Mongooliale rõõmustab puhta joogivee üle ka Uganda.
Kuigi me ei saanud Agape keskuse arendusprojektile
välisministeeriumi toetust, õnnestus veeprojekt ellu viia.
Nüüd naudivad nii kool, tervisekeskus, kirik
ja ümbruskonna elanikud värsket ja puhast vett.
Malawi lastekodu laste arv kasvab pidevalt.
Poisid elavad nüüd ühes hoonetiivas ja tüdrukud teises.
Et lastekodu jääks ainult laste kasutusse,
ehitatakse Kambalambe One Way külla kolme korteriga ridamaja töötajaile
ja töökoda invaliididele.
Meie "Kauniste sadamate" lastekodu Hiinas kolis lõpuks uutesse ruumidesse.
Maja on ruumikas ja soe ning sealset elu naudivad
nii lapsed kui kasvatajad.
Ruumi lisandudes oodatakse sinna peagi uusi lapsi.
Indias valmistutakse One Way küla 10. aastapäeva konverentsiks.
Selle peakõnelejaiks on Tapani Suonto ja soome päritolu pastor
Matti Perttula USA-st.
Soomest sõidab pidustustele üle 30-liikmeline tiim.
India noortetöö kasvab.
Sügise lõpul saadi maalapp noorte evangelisatsiooni-
ja muusikakeskuse jaoks.
Kui sinna kerkib kunagi noortetööhoone,
kolivad kohalikud "Reede Kristusele" ja muu noortetegevus sinna.
India tänavalaste rehabilitatsiooni- keskuses elab juba 20 last.
Lapsed käivad iga päev koolis ja õpivad tavaelu rutiine.
Nepaalis on koguduste arv kasvanud ja neid on nüüd kokku 18.
Pidevalt luuakse uusi kogudusi nii Nepaalis kui naabermaal Bhutanis.
Ka pastoreid on varustatud nii vaimselt kui majanduslikult.
Pastorite ja nende töö toetamiseks vajataksegi uusi sponsoreid.
Järgmisel sügisel alustab One Way tavalise jüngrikooli lisaks
jüngerluskooli ka internetis.
Selle abil võib läbida koolituse kaugõppes oma kodus istudes.
One Way koduleht on uuenenud.
Nendega võib tutvuda aadressil www.onewaymission.fi
Uuelt kodulehelt pääsed otse ka telearhiivi,
kust võib näha vaatamata jäänud telesaateid.
Ülestõusmisnädalal korraldab One Way Lapimaal uuendusseminari,
kus pakutakse vaimulikku õpetust, palvet ja osadust
ning ka võimalust nautida suusaradu, mäelaskumist, lumelauasõitu ja spa-d.
Õpetajaiks on Tapani Suonto ja Esa-Pekka Mattila.
Need olid tänased uudised.
Nüüd jätkab Tapani Suonto eelmise nädala jutlust
"Ja Jumal hoolitses Saara eest."
Elule tagasi vaadates võib imeliselt näha Jumala ustavust.
Võin seda öelda vaatamata sellelegi, et elu on olnud hoopis teistsugune,
kui ette kujutasin ja lootsin.
Vahel isegi väga raske, kuid Jumal on olnud kõiges ustav.
Elu on olnud tihti ka imelisem, kui oleksin osanud oodata.
Kõik on olnud Jumala armust.
Jumala arm on olnud suurem kui väikse Tapani nõrkus,
jõuetus ja tähtsusetus.
Kord ütles Peetrus Jeesusele:
"Rabi, vaata, viigipuu, mille sa needsid, on ära kuivanud!
Ja Jeesus vastas neile: 'Olgu teil usku Jumalasse!'"
Säilita sinagi igas olukorras usk Jumalasse;
ka siis, kui enam midagi pole teha, on võimalik Jumalasse uskuda.
Isegi kui me ei näe vastuseid ja oleme täielikus pimeduses,
peame uskuma Jumalasse.
Vastasel juhul tuleb kurat ja varastab võiduhinna,
mille Jumal on meile tallele pannud.
Jeesust Kristust uskudes ja kõikides raskustes Teda järgides
saavutame Jumala poolt meile valmistatud võidu.
Kui aga pöördume uskmatuses kõrvale, tuleb kurat
ja varastab kogu õnnistuse, mis Jumal on meile valmistanud.
Ainus suur kangelastegu, mille meie usuisa Aabraham tegi,
oli ühe poja saamine; sedagi alles 100-aastaselt.
Aabraham ei teinud tegelikult midagi suurt ja imelist,
ometi oli ta suur jumalamees - ta uskus Jumalat.
Suured pole teod, vaid usk Jumalasse.
Seda Jumal hindab ja igatseb meie südameis.
Seda Ta ootabki, et usuksime keset kõike Teda.
Suur pole suured teod, vaid usk Jumalasse.
Aabraham pidi ootama aastakümneid Jumala tõotuste täitumist,
mis toimus alles tema 99-aastane olles.
Aabraham oli 100-aastane, kui kõik lõpuks sündis.
Jumalal on erinevad graafikud, mida peame läbima,
et Tema tõotused kätte saada.
Selle otsa komistavad usuteel paljud Jumala lapsed.
Jumal ei paista tegutsevat nii nagu mina ootasin.
Tundub, et Jumal ei vasta mulle, kuigi palusin.
Kord ütles Issand Aabrahamile: "Alles neljas põlv tuleb siia tagasi,
sest emorlaste süü ei ole tänini veel küllaldane."
Tänagi viibib Jumala kohtumõistmine mitmelgi moel
ja Ta ei sekku kõikidesse asjadesse, sest paljude inimeste ja rahvaste
patuvõlg pole veel küllaldane.
Ta on armuline Jumal ja ootab meeleparandust kaua,
kuid ühel päeval saab see armuaeg otsa.
Samuti on ka meie palvega.
Seda on nimetatud karikaks, mis täitub aeglaselt meie palvetega.
Kui karikas on täis, valatakse see õnnistusena
üksikisiku või kogu rahva üle õnnistuskarikana.
Võime pikalt palvetada ja midagi ei näi sündivat.
Aeg pole veel täis.
Me ei palveta asjata.
Ära väsi kunagi palvetamast, väikseimgi palve tasub ära.
Kui Jumala aeg on täis, siis Ta teeb, mida on lubanud.
Usuelu keskseimaid asju on kannatlikkus.
Peame ootama kannatlikult Jumala aegu.
Ta ei tee nii nagu käsime, vaid nii nagu Ta on lubanud.
Piibel ütleb:
"Igale asjale on määratud aeg, ja aeg on igal tegevusel taeva all."
Kas mõistad Piibli sõnumit - igal asjal on Jumala plaanis oma aeg.
See erineb tihti meie soovitavast või kujutletavast.
"Aeg sündida ja aeg surra, aeg istutada ja aeg istutatut kitkuda;
aeg nutta ja aeg naerda, aeg kive pilduda ja aeg kive koguda,
aeg otsida ja aeg kaotada; aeg vaikida ja aeg rääkida;
aeg sõjal ja aeg rahul."
Elus on erinevaid hooaegu ja peame seda mõistma.
Hetkel elame ka One Way Mission'is teatud hooaega.
Mis hooaeg see on?
Viimased paar aastat oleme elanud erilises ootusajas.
Uueks valmistumise ja uue ettevalmistamise ajal.
Me pole teadlikult edasi tormanud uutesse ülesannetesse ja kohtadesse,
vaid ootame aja küpsemist, et Jumal hakkaks liikuma.
Me ei saa üheski asjas liikuda enne Jumala aega,
enne kui teame, et Issand liigub.
Ta on selgelt näidanud, et nüüd on aeg oodata.
Peame seda mõistma.
See, mis meid peagi ees ootab, on väga kaunis ja innustav.
Täna aga peame olema kannatlikud, ootama Jumala aja täitumist
ja püsima Tema lähedal.
See, et palvetame, võitleme, sõdime ja teeme kõike võimalikku,
ei muuda Jumala graafikuid.
Kui Ta ütleb, et on aeg oodata, siis me ootame.
Meil on neid aegu 28 aasta jooksul küllaga olnud -
olukorrad, kus oleme oodanud aastaid vaikselt ja paljude meelest
on olnud kogu töö kustumas, on olnud ootamisajad.
Seejärel saabub Jumala plaanis uus aeg
ja Ta teeb, mida on lubanud.
Nii on ka üksikisikute elus.
Kuna kõik põhineb Jumala graafikutel ja plaanidel,
võime näida ka Jumala kogudusena väga nõrga ja jõuetuna.
uskmatu inimese silmis.
Kui palvetame ja võitleme, võib uskmatu inimene öelda,
et midagi ju ei sünni.
Koguduse tegevus võib isegi allamäge käia.
Ajaloos leidub mitmeid ärkamisi, kus kogudus palvetas
ja ootas Jumalat ning rahvast jäi iga nädalaga vähemaks.
Kuid seejärel tuleb Jumala aeg ja Ta vastab neile palvetele.
Me ei täida enda plaane, vaid Jumala omi.
Mõni võib vaadata kogudust naerdes ja küsida, mis mõte sellel kõigel on.
Jumal ei valitse ega mõjuta midagi nii nagu teie väidate!
Kord ütles Issand ühele pastorile: mine ja ütle Margaret Thatcherile,
et temast saab Briti peaminister.
Too pastor kohtuski Thatcheriga lennukis ja andis sõnumi edasi.
Mõne aja pärast saigi temast Suurbritannia peaminister.
Jumal kontrollib asju ja Tal on oma plaan ja graafik.
Kord saadeti üks kristlane hoiatama Etioopia kuningat
Haile Selassie't. Sõnum oli väga tõsine:
kui jätkad endiselt, ega paranda meelt,
tõukan ma su võimult.
Möödus vaid pool aastat ja ta eemaldati võimult.
Kord kuulutas üks usklik Viiburis, et Jumal mõistab linna üle kohut,
kui see meelt ei paranda.
On meeleparanduse aeg ja linn peab seda mõistma.
Politseiülem ütles mehele, et võtku too oma müts ja lahkugu linnast.
Mees vastas: mina lahkun, aga kui teie lähete,
pole teil isegi mütsi.
Kui vene väed Viiburisse tungisid, põgenes politseiülem kiiruga paljapäi.
Uskmatu inimene ei tea ega näe, et oleme Kristuse Ihu,
Kristus on pea ja valitseb kõige üle suveräänselt,
isegi kui Ta ei teegi alati kõike, mida käsime või loodame.
Me ei usu EL'i ega demokraatiat, vaid diktatuuri;
kuningriiki, mida valitseb suveräänselt kuningate Kuningas
ja isandate Issand Jeesus Kristus.
Ta valitseb oma kuningriigis ka täna.
Tema graafik ja Sõna täituvad vastavalt Tema sõnadele.
Tema jääb viimasena põrmu peale seisma, ütleb Piibel.
Seepärast peame uskuma Teda ja ootama Tema aega.
Jeesus Kristus tuleb ja see päev on lähemal kui kunagi varem.
Kuid see ei tule siis, kui meie käsime,
vaid Jumala ajal.
Paulus ütles:
"Ärge muretsege ühtigi, vad teie vajadused saagu kõiges
Jumalale teatavaks tänuütlemisega palumises ja anumises.
Ja Jumala rahu, mis on ülem kui kogu mõistmine,
hoiab teie südamed ja mõtted Kristuses Jeesuses."
Paulus õhutab meid kõiki muresid Jeesusele loovutama
ega muretsema millegi pärast. See on väga selge õhutus.
Miks? Miks peaksid loovutama kõik mured Jeesusele
ega nõustuma muretsema ja nendega oma pead vaevama?
"Issand hoolitses Saara eest, nõnda nagu ta oli lubanud.
Issand toimis Saaraga, nõnda nagu ta oli öelnud."
Issand hoolitseb sinugi eest, nii nagu on lubanud.
Issand toimib sinuga, nagu Ta on öelnud.
Seepärast ei peaks sa muretsema millegi pärast,
vaid uskuma, mida Jumal ütleb.
Kui nõustud uskuma ja loovutama mured Jeesusele,
millega sa niikuinii ise hakkama ei saaks,
täidab su südame Jumala rahu ja hoiab su mõtted Kristuses,
mitte lootusetutes probleemides.
Lootus, usk ja rõõm täidavad su meeled
ja jaksad läbida ka pimeda oru.
Jumala last ei kukuta probleemid, vaid üleliigne muretsemine.
Seepärast õhutab Jeesus nii tõsiselt mured Talle andma,
sest Tema hoolitseb meie eest.
Kuna Tema hoolitseb sinu eest, ei saa sind võita ükski probleem.
Kui aga mured täidavad su elu nii totaalselt,
et kaotad lootuse, võib see su Kristuse juurest eemale viia
ja sel juhul muutub elu raskeks.
Vii oma mured palves Issanda ette, koos tänuga, nagu Piibel õhutab.
Loovuta need Temale ja võid nautida Jumala lapse imelist privileegi -
Jumala rahu.
See hoiab su südant usu vaimus ning su mõtteid õigete ja puhastena,
mitte kibestunute ja lootusetutena, vaid usu ja lootuse mõtetena.
Sel juhul saavutad võidu ja näed, kuidas Jumal hoolitseb
ja teeb sinuga nii, nagu on lubanud.
Aamen. Vaikime palveks.
Elav Jeesus, aitäh, et kasvatad meist
selliseid Jumala lapsi, kes ei vaata ringi
olukordadele ja raskustele, vaid oskavad hoida silmad Kristusel,
uskuda Sinusse ja loovutada mured Sinule.
Aitäh Sulle imelise hoolitsuse eest, millest Piibel igal lehel räägib.
Oled võimas Jumal ja teed, mida oled öelnud
ning hoolitsed kõiges nende eest, kes Sind usuvad ja järgivad.
Aitäh ilmeliste Piibli tõotuste eest, millele võime tänagi toetuda
ega pea kandma ühtki muret, sest Sina oled kõikvõimas,
igavene Jumal, kuningate Kuningas ja isandate Issand,
kes jääd viimasena põrmu peale seisma.
Aitäh, Jeesus, et võime olla Sinu lapsed,
võime olla täna võitja poolel ja puhata Jeesuses Kristuses.
Aitäh selle suure eesõiguse eest, et Sina hoolitsed meie eest
ja oled ustav oma armu kaudu, Jeesuse nimel. Aamen.
Su pühamus on imearmas võidmine,
ja õhku täidab püha vaikus.
Kõik koormad tule heida ära,
sest Jumal ise viibib oma pühamus.
Su pühamus on imearmas võidmine,
ja õhku täidab püha vaikus.
Kõik koormad, tule heida ära,
sest Jumal ise viibib oma pühamus.
Su pühamus on imearmas võidmine,
ja õhku täidab püha vaikus.
Kõik koormad tule heida ära,
sest Jumal ise viibib oma pühamus.
Ta on siin, Ta on siin,
et ikkeid murda, koormaid kanda.
Ta on siin, Ta on siin,
et täita murtud süda lootusega.
Kõik koormad, tule heida ära,
sest Jumal ise viibib oma pühamus.
Ta on siin, Ta on siin,
et ikkeid murda, koormaid kanda.
Ta on siin, Ta on siin,
et täita murtud süda lootusega.
Kõik koormad, tule heida ära,
sest Jumal ise viibib oma pühamus.
See on tänaseks kõik.
Kui sa ei näinud tervet õpetust või jäi eelmine kord vaatamata,
leiad need TV7 arhiivist One Way saadete kaustast.
Loodetavasti kohtume järgmisel nädalal.
Seniks - olge õnnistatud!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui käesolev saade sind puudutas,
palun teata meile sellest e-postiaadressil -
toimisto@onewaymission.fi
Saadet toetasid Stenroos Oy ja Häkkinen Oy
Tõlge: Monika Jaaguri
toimisto@onewaymission.fi